open-index/open-wikipedia-markdown huggingface dataset:
রেইমন্ড কার্জওয়াইল

**রেইমন্ড কার্জওয়াইল** (জন্ম: ১২ই ফেব্রুয়ারি, ১৯৪৮) প্রখ্যাত মার্কিন উদ্ভাবক এবং ভবিষ্যদ্বিদ। তিনি অপটিক্যাল ক্যারেক্টার রিকগনিশন (ওসিআর), লেখা থেকে কণ্ঠ সংশ্লেষণ, কণ্ঠ সনাক্তকরণ প্রযুক্তি এবং ইলেকট্রনিক কিবোর্ড যন্ত্রপাতি বিষয়ে অগ্রগামী ভূমিকা রেখেছেন। তিনি অনেকগুলো বই লিখেছেন যেগুলোর বিষয় কৃত্রিম বুদ্ধিমত্তা, ট্রান্সমানবতা, প্রাযুক্তিক ব্যতিক্রমী বিন্দু এবং ভবিষ্যদ্বিদ্যা। সম্প্রতি তিনি দীর্ঘায়ুকরণবিদ টেরি গ্রসম্যানের সাথে মিলে অমরত্ব এবং দীর্ঘ জীবন লাভ বিষয়ে গবেষণা করছেন। তার বিখ্যাত বইগুলো হচ্ছে, *দ্য এইজ অফ স্পিরিচুয়াল মেশিন্‌স*, *দ্য টেন পার্সেন্ট সলিউশন ফর আ হেলদি লাইফ*, *দ্য এইজ অফ ইন্টেলিজেন্ট মেশিন্‌স* এবং *ফ্যান্টাস্টিক ভয়েজ* (টেরি গ্রসম্যানের সাথে যৌথভাবে)।

## জীবনী
রেই কার্জওয়াইল বেড়ে উঠেছেন নিউ ইয়র্কের কুইন্‌সে। তার জন্ম হয় এক ধর্মনিরপেক্ষ ইহুদি পরিবারে। তার বাবা-মা দ্বিতীয় বিশ্বযুদ্ধ শুরু হওয়ার ঠিক আগে অস্ট্রিয়া থেকে পালিয়ে আসেন। বেড়ে উঠতে গিয়ে বিভিন্ন ধরনের অনেক ধর্ম ও বিশ্বাসের সাথে পরিচিত হতে হয়েছে কার্জওয়াইলকে। বাবা ছিলেন সঙ্গিতজ্ঞ ও সুরকার, আআ মা ভিজুয়াল চিত্রশিল্পী। চাচা ছিলেন বেল গবেষণাগারের প্রকৌশলী। চাচার হাতেই তার কম্পিউটারের হাতেখড়ি। ছোটবেলায় প্রচুর বিজ্ঞান কল্পকাহিনী পড়তেন। ১৯৬৩ সালে মাত্র ১৫ বছর বয়সে জীবনের প্রথম কম্পিউটার প্রোগ্রাম লিখেন যার বিষয় ছিল পরিসাংখ্যনিক উপাত্তকে সুসংগঠিতবাবে তুলে ধরা। প্রোগ্রামটি এতই প্রয়োজনীয় ছিল যে, আইবিএম তা গবেষকদের জন্য সরবরাহ করে। হাই স্কুলে অধ্যয়নকালে একটি জটিল গড়ন-চিহ্নিকরণ সফ্‌টওয়্যার প্রোগ্রাম লিখেন যা প্রখ্যাত ধ্রুপদী সুরকারদের গান বিশ্লেষণ করে সে অনুযায়ী নিজে নিজে বিভিন্ন স্টাইলের সুর তৈরি করতে পারতো। এই প্রোগ্রামের কার্যকারিতা ছিল বিশাল। এটি তৈরির পরই ১৯৬৫ সালে সিবিএস টিভি তাকে একটি "আই'ভ গট আ সিক্রেট" নামক অনুষ্ঠানে আমন্ত্রণ জানায় যেখানে তিনি নিজের প্রোগ্রাম দ্বারা তৈরি সফ্‌টওয়্যারে পিয়ানো বাজিয়ে শোনান। সে বছরের শেষের দিকে "ইন্টারন্যাশনাল সাইন্স ফেয়ার"-এ এই উদ্ভাবনের জন্য তিনি প্রথম পুরস্কার লাভ করেন। একই সাথে "ওয়েস্টিংহাউস ট্যালেন্ট সার্চ" তাকে সনাক্ত করে এবং হোয়াইট হাউসের এক অনুষ্ঠানে তৎকালীন মার্কিন রাষ্ট্রপতি লিন্ডন বি জনসন তাকে ব্যক্তিগতভাবে সাধুবাদ জানান।

## তথ্যসূত্র

## বহিঃসংযোগ

* কার্জওয়াইলের কোম্পানিসমূহের ওয়েবসাইট
* মেশিন ড্রিম্‌স - *সিআউও ম্যাগাজিন* সাক্ষাৎকার
* KurzweilAI.net - অনেক তথ্য রয়েছে। তার লেখা কিছু বই বিনামূল্যে পাওয়া যায়।

বিষয়শ্রেণী:১৯৪৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:স্বাস্থ্য বিষয়ের লেখক
বিষয়শ্রেণী:কৃত্রিম বুদ্ধিমত্তা গবেষক
বিষয়শ্রেণী:মার্কিন বিজ্ঞান লেখক
বিষয়শ্রেণী:মার্কিন প্রযুক্তি লেখক
বিষয়শ্রেণী:ভবিষ্যদ্বিদ
বিষয়শ্রেণী:দীর্ঘায়ুকরণবিদ
বিষয়শ্রেণী:ম্যাসাচুসেট্‌স ইনস্টিটুইট অফ টেকনোলজির প্রাক্তন শিক্ষার্থী
বিষয়শ্রেণী:ন্যাশনাল ইনভেন্টর্‌স হল অফ ফেইম
বিষয়শ্রেণী:ইহুদি ব্যবসায়ী
বিষয়শ্রেণী:ন্যাশনাল মেডেল অব টেকনোলজি অ্যান্ড ইনোভেশন বিজয়ী
বিষয়শ্রেণী:মার্কিন অজ্ঞেয়বাদী
বিষয়শ্রেণী:অস্ট্রীয় ইহুদি বংশোদ্ভূত মার্কিন ব্যক্তি
বিষয়শ্রেণী:ইহুদি অজ্ঞেয়বাদী
বিষয়শ্রেণী:২০শ শতাব্দীর মার্কিন পুরুষ লেখক
বিষয়শ্রেণী:মার্কিন উদ্ভাবক
বিষয়শ্রেণী:অ্যাসোসিয়েশন ফর কম্পিউটিং মেশিনারির সভ্য
বিষয়শ্রেণী:গুগলের কর্মচারী
বিষয়শ্রেণী:গ্রেস মারে হপার অ্যাওয়ার্ড বিজয়ী
বিষয়শ্রেণী:২১শ শতাব্দীর মার্কিন উদ্ভাবক
বিষয়শ্রেণী:২১শ শতাব্দীর মার্কিন পুরুষ লেখক
লাঁকোনু দ্য লা সেন

thumb|200px|লাঁকোনু দ্য লা সেন
**লাঁকোনু দ্য লা সেন** () একটি ফরাসি যুবতী মেয়ের নাম যার লাশ শনাক্ত করা যায়নি। তার মরণ-মুখোশ পরবর্তীতে সংস্কৃতির অঙ্গ হয়ে উঠে। শৌখিন শিল্পপ্রেমীরা তাদের ঘরের দেয়ালে তার মুখোশের ছবি টানিয়ে রাখতে শুরু করেন ১৯০০ সালের পরে। এছাড়া তার মৃত্যুকালীন এই মুখচ্ছবি বেশ কিছু সাহিত্যের জন্ম দিয়েছে। ফরাসি ভাষায় তার নামের অর্থ "সেন নদীর অজানা নারী"।

বিষয়শ্রেণী:ফরাসি নারী
বিষয়শ্রেণী:মরণ-মুখোশ
বিষয়শ্রেণী:আত্মহননকারী
বিষয়শ্রেণী:১৯শ শতাব্দীতে জন্ম
বিষয়শ্রেণী:অশনাক্ত ব্যক্তি
বিষয়শ্রেণী:১৮৮০-এর দশকে মৃত্যু
বিষয়শ্রেণী:প্যারিসের ব্যক্তি
ঘণ্টা

**ঘণ্টা** বলতে বোঝাতে পারে:

* ঘণ্টা (বাদ্যযন্ত্র), একধরনের বাদ্যযন্ত্র
* ঘণ্টা (সময়), সময়ের এককবিশেষ
ফিফা নারী বিশ্বকাপ

**ফিফা মহিলা বিশ্বকাপ** বা **ফিফা নারী বিশ্বকাপ** হলো মহিলাদের ফুটবলের সর্বোচ্চ আন্তর্জাতিক আসর। ফুটবল খেলার আন্তর্জাতিক সংস্থা ফিফার সদস্যভূক্ত রাষ্ট্রের জাতীয় মহিলা ফুটবল দলসমূহ এই প্রতিযোগিতায় অংশ নিয়ে থাকে।

পুরুষদের বিশ্বকাপ ফুটবলের অনুরূপভাবে এটিও প্রতি চার বছর অন্তর এই বিশ্বকাপ অনুষ্ঠিত হয়ে থাকে। মহিলাদের বিশ্ব চ্যাম্পিয়নশিপ প্রতিযোগিতা নামের প্রথম বিশ্বকাপটি ১৯৯১ সালে অনুষ্ঠিত হয়। ২০১১ সালের প্রতিযোগিতায় জাপান পেনাল্টি শ্যুট আউটে জয়ী হয়ে ট্রফি লাভ করে। বর্তমানে প্রতি আসরের চূড়ান্ত পর্যায়ে ৩২টি দল খেলে থাকে।

## প্রতিযোগিতার বিন্যাস
আঞ্চলিক ফুটবল সংস্থা - ওশেনিয়া ফুটবল কনফেডারেশন, উয়েফা, কনক্যাকাফ, কনমেবল, এএফসি এবং সিএএফ আয়োজিত স্থানীয় বাছাই পর্বে বিভিন্ন দেশের জাতীয় মহিলা ফুটবল দল অংশ নেয়। সেখান থেকে ১৬টি দল চূড়ান্ত পর্যায়ে খেলতে পারে।

চূড়ান্ত প্রতিযোগিতাটি ৩ সপ্তাহ ধরে চলে। গ্রুপ পর্যায়ে ১৬টি দল চারটি গ্রুপে (এ, বি, সি এবং ডি) বিভক্ত হয়ে রাউন্ড-রবিন পদ্ধতিতে খেলে থাকে। প্রতি গ্রুপের শীর্ষস্থানীয় ২টি দল কোয়ার্টার ফাইনালে উত্তীর্ণ হয়। কোয়ার্টার ফাইনালের বিজয়ী চারটি দল সেমিফাইনালে যায় এবং সেখানকার বিজয়ী দল দু'টি ফাইনালে খেলে। সেমিফাইনালে হেরে যাওয়া দল দু'টি ৩য় স্থান নির্ধারণী ম্যাচে খেলে থাকে।

## মহিলা বিশ্বকাপ ফুটবল, ২০১১ইং

জার্মানিতে অনুষ্ঠিত ২০১১ সালে ফিফা মহিলা বিশ্বকাপের গ্রুপ পর্যায়ে মেক্সিকো জাতীয় মহিলা ফুটবল দলের বিরুদ্ধে হ্যাট্রিক করেছিলেন জাপান জাতীয় মহিলা ফুটবল দলের অধিনায়ক হোমারে সাওয়া।

ফ্রাঙ্কফুর্টে অনুষ্ঠিত চূড়ান্ত খেলায় জাপান জাতীয় মহিলা ফুটবল দলের প্রতিপক্ষ ছিল যুক্তরাষ্ট্র জাতীয় মহিলা ফুটবল দল। পিছিয়ে পড়া অবস্থায় থেকে ১১৭তম মিনিটে সাওয়া'র গোলে জাপান ২-২ গোলে খেলায় ফিরে আসে। পরবর্তীতে টাইব্রেকারে পেনাল্টি শ্যুটআউটের মাধ্যমে ৩-১ ব্যবধানে যুক্তরাষ্ট্র দলকে হারিয়ে প্রথমবারের মতো ফিফা মহিলা বিশ্বকাপ ফুটবল প্রতিযোগিতায় জয়ী হয় দলটি।

ঐ প্রতিযোগিতায় সাওয়া অধিনায়ক হিসেবে ফিফা মহিলা বিশ্বকাপ ট্রফি জয় করেন। পাশাপাশি ৫ গোল করে গোল্ডেন বুট এবং প্রতিযোগিতার সেরা খেলোয়াড় হিসেবে গোল্ডেন বল জয় করেন।

## সামগ্রিক ফলাফল

### কনফেডারেশন ভিত্তিক

## তথ্যসূত্র

## বহিঃসংযোগ
* FIFA official site 
* UEFA's page on the FIFA Women's World Cup
* Photos: FIFA Women's World Cup China 2007  on Time.com
* RSSSF's pages

বিষয়শ্রেণী:ফিফা বিশ্বকাপ
বিষয়শ্রেণী:বিশ্ব চ্যাম্পিয়নশিপ
বিষয়শ্রেণী:১৯৯১-এ প্রতিষ্ঠিত পুনরাবৃত্ত ক্রীড়া ঘটনা
বিষয়শ্রেণী:ফিফা নারী বিশ্বকাপ
বিষয়শ্রেণী:নারী জাতীয় দলের ফিফা প্রতিযোগিতা
বিষয়শ্রেণী:নারীদের বিশ্ব চ্যাম্পিয়নশিপ
ব্রজেন্দ্র কুমার সিংহ

**ব্রজেন্দ্র কুমার সিংহ** (জন্ম : ১৯৩২) প্রয়াণ ৩১ শে আগস্ট ২০১৯ উত্তর পূর্ব ভারতের একজন শক্তিমান কবি। আসামের হাইলাকান্দি জেলায় তার জন্ম। তিনি মূলত মণিপুরী ভাষার কবি হলেও বাংলাতে সাহিত্য চর্চা করেন। মণিপুরী (বিষ্ণুপ্রিয়া) ভাষায় ২০টির অধিক কাব্যগ্রন্থ বেরিয়েছে। তিনি হাইলাকান্দি এস এস কলেজের অধ্যক্ষ ছিলেন।  বাংলাদেশের মুক্তিযুদ্ধ নিয়ে তিনি ১৯৭১ সালের ১৭ নভেম্বর *‌বাংলাদেশ : ১৯৭১* নামে একটি কবিতা রচনা করেন, যেটি ‌‌ভিখারি বালকের গান' নামক কাব্য সংকলনে গ্রন্থিত।

## তথ্যসূত্র

বিষয়শ্রেণী:ভারতীয় কবি
বিষয়শ্রেণী:১৯৩২-এ জন্ম
মিলেতুসীয় দর্শন

**মিলেতুসীয় দর্শন** বলতে এশিয়া মাইনরের মিলেতুস নগরীকে কেন্দ্র করে গড়ে উঠা দর্শনকে বোঝায়। এই নগরীতেই গ্রিক দর্শনের সূত্রপাত ঘটে। এই নগরীর সাথে এশিয়ার বড় বড় শহরগুলোর বাণিজ্যিক যোগাযোগ ছিল। এ কারণেই নগরীটি বিকশিত হয় এবং উন্নতির চরম শিখরে আরোহণ করে। এরিস্টটল বলেছিলেন, দার্শনিক চিন্তার বিকাশের জন্য দুটি জিনিস আবশ্যক: অবকাশ এবং সম্পদ। মিলেতুসের অধিবাসীদের এ দুটিই ছিল। একে কেন্দ্র করেই আদি দর্শনের সূচনা ঘটায়। তাদের সে দর্শন ছিল সম্পূর্ণ স্বাধীন এবং নিরপেক্ষ, সত্যানুসন্ধানই ছিল তাদের মূল লক্ষ্য। সেরা মিলেতুসীয় দার্শনিকদের একজন হলেন থেলিস।

## মৌলিক দার্শনিক চিন্তাধারা
বস্তুজগৎকে কেন্দ্র করেই মিলেতুসীয় দর্শনের শুরু হয়। তাদের সে বস্তুবাদী দর্শন শুরু হয়েছিল দুটি মৌলিক প্রশ্নকে ঘিরে:
* এই বিশ্বব্রহ্মাণ্ডের মূল তত্ত্বের স্বরূপ কি?
* স্থায়ী মূল জগৎ থেকে দৃশ্যমান ইন্দ্রিয় জগতের উদ্ভব কীভাবে হল?

দেখা যাচ্ছে, তাদের দর্শনের মূল নিহিত বিশ্বজগতের আদি কারণ এবং সত্তার সন্ধানে। আদিম ও চিরন্তন সত্তা থেকে ইন্দ্রিয়গ্রাহ্য বিভিন্ন পদার্থের উৎপত্তি হল কীভাবে, এ নিয়েই তারা চিন্তা শুরু করেছিলেন। বিষয়টি গুরুত্বপূর্ণ এই কারণে যে, এর মধ্যে মানব মনের মৌলিক সন্দেহের প্রমাণ পাওয়া যায়: ইন্দ্রিয়ের মাধ্যমে আমরা যে জগতের অভিজ্ঞতা অর্জন করছি তা প্রকৃত নয়, একটি অবভাস (অ্যাপিয়ারেন্স) মাত্র। অবশ্য তারা কখনও বলেননি, ইন্দ্রিয় জগৎ মিথ্যা বা অলীক। কিন্তু তাদের মতে এটি প্রকৃত নয়। ইন্দ্রিয় জগৎ যে বাস্তব নয়, একটি ভ্রান্ত অধ্যাস মাত্র তা দার্শনিক চিন্তায় ক্রমেই প্রতিষ্ঠিত হয়ে যায়। কিন্তু এই ধারণার জনক মিলেতুসীয়দের বলা যবেনা। এর বিকাশ ঘটে আরও পড়ে। জগতের মৌল নীতি আবিষ্কারেই তাদের চিন্তা সীমাবদ্ধ ছিল এবং কিছু প্রশ্নের উত্তর খোঁজার মধ্য দিয়েই তা বিকশিত হয়।

তাদের দর্শনের সবচেয়ে বৈপ্লবিক দিকটি হল, বিশ্বজগতের মৌল প্রশ্নের উত্তর খুঁজতে গিয়ে তারা সকল ধর্মমত এবং পৌরাণিক কাহিনী পরিত্যাগ করেন। মানব মস্তিষ্কপ্রসূত বিশুদ্ধ প্রজ্ঞার মাধ্যমেই তারা সবকিছুর ব্যাখ্য দেয়ার চেষ্টা করেন। কিন্তু, তাদের দর্শনেও ঈশ্বর উপস্থিত ছিল। কিন্তু, সে ঈশ্বর কোন একক সত্তা নয়; সমগ্র বিশ্বব্রহ্মাণ্ড তথা ইন্দ্রিয় ও বাস্তব জগৎকেই তারা ঈশ্বর হিসেবে জ্ঞান করেছেন। পরবর্তীকালে গ্রিস এবং অন্যত্র ঈশ্বরকে ব্যক্তি বা একক পরাক্রমশালী সত্তা হিসেবে মেনে নেয়ার যে প্রচলন দেখা যায় তা মিলেতুসীয়দের মধ্যে ছিলনা।

মিলেতুসীয় দর্শনের আরেকটি মৌল বিষয় হল, তারা সবাই সজীব জড়বাদে (hylozoism) বিশ্বাসী ছিলেন। অর্থাৎ তারা বিশ্বাস করতেন, শুধু জীব নয় সকল জড় বস্তুরও প্রাণ আছে। শুধু তারা নন, প্রাক-সক্রেটিসীয় দার্শনিক যুগের সকল দার্শনিকরাই এ মতে বিশ্বাস করতেন। এই বিশ্বাস পোষণকারীদের বলা হয় সজীব জড়বাদী বা হাইলোজোয়িস্ট।

## তথ্যসূত্র

* *প্রাচীন ও মধ্যযুগের পাশ্চাত্য দর্শন* - ডক্টর আমিনুল ইসলাম, অধ্যাপক, দর্শন বিভাগ, ঢাকা বিশ্ববিদ্যালয়; পুনর্মুদ্রণ ২০০২, শিখা প্রকাশনী; ৩ মাইলেসীয় দর্শন, পৃষ্ঠা - ৪২-৪৩

বিষয়শ্রেণী:গ্রিক দর্শন
বিষয়শ্রেণী:এশিয়া মাইনর
অকল্যান্ড গ্রামার স্কুল

300px|থাম্ব|ডান|একটি পরিত্যক্ত স্পেনীয় খ্রিস্টান মিশনারিতে বিদ্যালয়টি গড়ে তোলা হয়।
**অকল্যান্ড গ্রামার স্কুল** নিউজিল্যান্ডের অকল্যান্ডে অবস্থিত একটি মাধ্যমিক বিদ্যালয়। নয় থেকে তের বছরের ছেলেদেরকে এখানে শিক্ষা দেয়া হয়। বিদ্যালয়ের একটি ক্ষুদ্র আবাসিক হলও রয়েছে যার নাম "টিব্‌স হাউজ"। এখানে আবাসিক ছাত্রের সংখ্যা তুলনামূলকভাবে। বিশিষ্ট এবং ব্যতিক্রমী স্থাপত্য নকশার জন্য নিউজিল্যান্ডে এই স্কুলটি বেশ পরিচিত।

বিদ্যালয়টিতে দুই হাজারে বেশি ছাত্র আছে। বিদ্যালয়টিতে ১৩ থেকে ১৮ বছরের ছেলেদের শিক্ষা দেওয়া হয়। বিদ্যালয়টি নিউজিল্যান্ডের বড়ো বিদ্যালয়গুলোর মধ্যে অন্যতম
## উল্লেখযোগ্য প্রাক্তন ছাত্র
* এড্‌মান্ড হিলারি, প্রথম দুই ব্যক্তির একজন যারা এভারেস্ট পর্বতশৃঙ্গের চূড়ায় আরোহণ করেন।
* রাসেল ক্রো, একাডেমি পুরস্কার বিজয়ী সমসাময়িক মার্কিন চলচ্চিত্র অভিনেতা।

## বহিঃসংযোগ
* স্কুলের ইন্ট্রানেট যা নিয়মিত হালনাগাদ করা হয় 
* প্রাক্তন প্রধান শিক্ষক জে ডব্লিউ টিব্‌সের জীবনী

বিষয়শ্রেণী:নিউজিল্যান্ডের শিক্ষাপ্রতিষ্ঠান
বিষয়শ্রেণী:অকল্যান্ড
বিষয়শ্রেণী:১৮৬৮-এ প্রতিষ্ঠিত শিক্ষাপ্রতিষ্ঠান
হেয়ার (চলচ্চিত্র)

**হেয়ার** (ইংরেজি: Hair) ১৯৭৯ সালে নির্মিত, মিলোস ফোরম্যান পরিচালিত একটি চলচ্চিত্র। হেয়ার নামের জনপ্রিয় গীতিনাট্যটির চিত্ররূপ হিসাবে এই চলচ্চিত্রটি নির্মাণ করা হয়। ভিয়েতনাম যুদ্ধ চলাকালীন ষাটের দশকের মার্কিন যুক্তরাষ্ট্রের পটভূমিতে ছবির কাহিনী রচিত হয়েছে।

চলচ্চিত্রটির পরিচালক হিসাবেমিলোস ফোরম্যান সিজার পুরস্কারের জন্য মনোনীত হয়েছিলেন।

## অভিনয়
হেয়ার চলচ্চিত্রটিতে বিভিন্ন ভূমিকায় অভিনয় করেন -

* জন স্যাভেজ
* ট্রিট উইলিয়ামস
* বেভারলি ডিএঞ্জেলো

## সঙ্গীত
হেয়ার মূলত একটি গীতিনাট্য ধাঁচের চলচ্চিত্রটি। এতে মোট ২৩টি গান বা গানের খন্ডাংশ ব্যবহার করা হয় -

# **[[Aquarius (song)|Aquarius]]**
# **Sodomy**
# **Donna**
# **Hashish**
# **Colored Spade**
# **Manchester, England**
# **I'm Black/Ain't Got No**
# **Party Music**
# **I Got Life**
# **[[Hair (song)|Hair]]**
# **L.B.J.**
# **Electric Blues/Old Fashioned Melody**
# **Hare Krishna**
# **Where Do I Go?**
# **Black Boys**
# **White Boys**
# **Walking In Space (My Body)**
# **Easy To Be Hard**
# **Three-Five-Zero-Zero**
# **Good Morning Starshine**
# **Somebody To Love**
# **Don't Put It Down**
# **The Flesh Failures/[[Let the Sunshine In|Let The Sunshine In]]**

বিষয়শ্রেণী:মার্কিন চলচ্চিত্র
বিষয়শ্রেণী:নিউ ইয়র্ক শহরের পটভূমিতে চলচ্চিত্র
বিষয়শ্রেণী:নিউ ইয়র্ক শহরে ধারণকৃত চলচ্চিত্র
বিষয়শ্রেণী:১৯৭৯-এর চলচ্চিত্র
বিষয়শ্রেণী:১৯৭০-এর দশকের ইংরেজি ভাষার চলচ্চিত্র
বিষয়শ্রেণী:মিলশ ফরমান পরিচালিত চলচ্চিত্র
বিষয়শ্রেণী:১৯৬০-এর দশকের পটভূমিতে চলচ্চিত্র
বিষয়শ্রেণী:ক্যালিফোর্নিয়ায় ধারণকৃত চলচ্চিত্র
বিষয়শ্রেণী:ইউনাইটেড আর্টিস্ট্‌সের চলচ্চিত্র
বিষয়শ্রেণী:১৯৭০-এর দশকের মার্কিন চলচ্চিত্র
গিরীশ চন্দ্র রায়

**রাজা গিরীশ চন্দ্র রায়** (ব্রজগোবিন্দ নন্দী চৌধুরী) (১৮৪৪ - ১৯০৭) সিলেটের প্রথম রায়বাহাদুর ও একমাত্র রাজা উপাধি প্রাপ্ত ব্যক্তি। শিক্ষার প্রসারে গিরীশচন্দ্রের অবদানের স্বীকৃতি স্বরূপ ব্রিটিশ সরকার ১৮৯৫ সালে তাঁকে *রায়বাহাদুর* ও ১৮৯৯ সালে *রাজা* উপাধিতে ভূষিত করেন।

## প্রাথমিক জীবন
রাজা গিরীশচন্দ্র ১৮৪৪ খ্রিস্টাব্দের ২৭ই মার্চ বুধবারে সিলেটের বোয়ালজুর পরগণার (বর্তমানে বালাগঞ্জ উপজেলা) চরভূতা গ্রামে এক হিন্দু পরিবারে জন্মগ্রহণ করেন। তাঁর জন্মদাতা পিতার নাম দীপচন্দ্র নন্দী চৌধুরী এবং পিতৃপ্রদত্ত নাম ব্রজগোবিন্দ নন্দী চৌধুরী। সিলেট নগরীর রায়নগরের বিখ্যাত জমিদার দেওয়ান মানিকচাঁদের পুত্র বাবু মুরারিচাঁদের সন্তানহীনা কন্যা ব্রজসুন্দরী দেবী তাঁকে দত্তক নেন। তখন তাঁর বয়স পাঁচ বৎসর ছিল। এভাবে তিনি রায়নগরের জমিদারীর বিশাল সম্পত্তির উত্তরাধিকারী হন। 

## কর্মজীবন
শিক্ষার প্রসার, দুর্ভিক্ষ নিবারণ, দরিদ্র-বিপদগ্রস্তের পরিত্রাণ প্রভৃতি দানকার্যে তিনি তাঁর সমস্ত বিত্ত-সম্পদ ব্যয় করেন। তিনি সিলেটের তথা আসামের প্রথম কলেজ মুরারিচাঁদ কলেজ ১৮৮১ সালে প্রতিষ্ঠা করেন। যা এমসি কলেজ নামে বহুল পরিচিত। এছাড়াও তিনি মুরারি চাঁদ এন্ট্রাস স্কুল ও সংস্কৃত-চতুষ্পাঠী এবং ১৮৭৬ সালে রাজা গিরীশচন্দ্র হাইস্কুল (গিরীশ বঙ্গ বিদ্যালয়) প্রতিষ্ঠা করেন। তাঁর সময়ে এসব স্কুল-কলেজের প্রায় অর্ধেক ছাত্রই বিনা বেতনে ও অল্পবেতনে পড়াশোনা করত, অসহায় ছাত্রদের জন্য মাসিক কয়েকটি বৃত্তি নির্দিষ্ট ছিল। রাজা নারীশিক্ষারও পরম সহায় ছিলেন এবং নানাভাব এর প্রসারে সাহায্য করে গেছেন। তাছাড়া তৎকালীন আসাম প্রদেশে বাঙালীর মধ্যে রাজা গিরীশচন্দ্রই সর্বপ্রথম চা বাগান প্রস্তুত করেন এবং এই ব্যবসায়ে অন্যদের প্রবৃত্তির পথ উন্মুক্ত করেন।

## মৃত্যু
রাজা গিরীশচন্দ্র ১৯০৭ খ্রিস্টাব্দের ১৫ই এপ্রিল (২রা বৈশাখ, ১৩১৪ বঙ্গাব্দ) রবিবারে পরলোকগমন করেন। 

## পরবর্তী
২০২৩ সালে, ক্যাম্পাসে রায়ের একটি প্রতিকৃতি প্রকাশিত হয়।

## তথ্যসূত্র

বিষয়শ্রেণী:১৮৪৫-এ জন্ম
বিষয়শ্রেণী:১৯০৭-এ মৃত্যু
বিষয়শ্রেণী:বাঙালি সমাজসেবক
বিষয়শ্রেণী:সিলেট জেলার ব্যক্তি
বিষয়শ্রেণী:মুরারিচাঁদ কলেজ
বিষয়শ্রেণী:বিশ্ববিদ্যালয় ও মহাবিদ্যালয়ের প্রতিষ্ঠাতা
মুকুন্দ দাস

**মুকুন্দ দাস** (ফেব্রুয়ারি ২২, ১৮৭৮ - মে ১৮, ১৯৩৪)একজন বাঙালি কবি যাকে চারণ কবি বলেও অভিহিত করা হয়। মুকুন্দ দাস স্বদেশী ও অসহযোগ আন্দোলনের সময় বহু স্বদেশী বিপ্লবাত্মক গান ও নাটক রচনা করে খ্যাতি অর্জন করেন। তিনি ছিলেন, স্বদেশী যাত্রার প্রবর্তক। প্রকৃতপক্ষে তিনি একজন চারণ কবি ছিলেন।

## জন্ম ও শৈশব

ঢাকা জেলার বিক্রমপুর পরগণার বানরী গ্রামে ১৮৭৮ খ্রিষ্টাব্দের ২২ ফেব্রুয়ারি বৃহস্পতিবার গুরুদয়াল দে'র ঔরসে শ্যামাসুন্দরী দেবীর গর্ভে জন্মগ্রহণ করেন। তার পিতার নাম গুরুদয়াল দে এবং মাতার নাম শ্যামাসুন্দরী দেবী ও  তার স্ত্রী সুভাষিণী দেবী। তার বাবার দেওয়া নাম ছিল **যজ্ঞেশ্বর দে** এবং ডাক নাম ছিল *যজ্ঞা*। তার জন্মের পরে ঐ গ্রাম পদ্মা নদীতে তলিয়ে গেলে তারা সপরিবারে গুরু দয়ালের চাকুরিস্থল বরিশাল শহরে চলে আসেন। বরিশালের ব্রজমোহন স্কুলে তার শিক্ষা শুরু হয়। বরিশালে বৈষ্ণব সন্ন্যাসী রামানন্দ অবধূত যজ্ঞেশ্বরের গলায় হরি সংকীর্তন ও শ্যামা সঙ্গীত শুনে মুগ্ধ হয়ে তাকে দীক্ষা দিয়ে তার নাম রাখেন মুকুন্দ দাস। উনিশ বছরের বয়সের মধ্যে মুকুন্দ দাস সাধন-সঙ্গীত নামে একশখানি গান সমৃদ্ধ একখানি বই রচনা করেন। *বরিশাল হিতৈষী* পত্রিকায় লিখতেন। যাত্রাগানে সারা বরিশাল মাতিয়ে রাখতেন।

### মুকুন্দ দাসের বাড়ির বর্তমান অবস্থা
চারণ কবি অনুষ্ঠানের মাধ্যমে প্রাপ্ত অর্থ দিয়ে তিনি বরিশালের কাশীপুর কালী মন্দিরের জায়গা কেনেন, যা এখন বরিশাল নগরীতে ঢোকার মুখে নথুলাবাদ বাস টার্মিনাল -সংলগ্ন চারণকবি মুকুন্দ দাসের কালীবাড়ি। সেই সময়ের মোট জায়গা ছিল ৮৭  শতক, এখন আছে মাত্র ১৯ শতক। বাকিটা বেহাত হয়ে গেছে। বর্তমান স্থানটুকু ঘিরে আছে ছাত্রাবাস, লাইব্রেরি, দাতব্য চিকিৎসালয় এবং পূজা মন্দির।

## রাজনৈতিক গান ও নাটক রচনা

বরিশালের অশ্বিনীকুমার দত্তের সংস্পর্শে মুকুন্দদাস রাজনীতিতে আকৃষ্ট হন। তাঁর আগ্রহে মুকুন্দদাস *মাতৃপূজা* নামে একটি নাটক রচনা করেন। দুর্গাপূজার মহাসপ্তমীতে নবগ্রামে এই নাটকের প্রথম প্রকাশ্য যাত্রাভিনয় হয়। ১৯০৫ খ্রিষ্টাব্দের বঙ্গভঙ্গ আন্দোলনের সময় মুকুন্দদাস একের পর এক গান, কবিতা ও নাটক রচনা করে বাঙালির জাতীয় জীবনে নূতন উদ্দীপনার সঞ্চার করেন। এরপর ব্রিটিশ সরকার রাজদ্রোহের অপরাধে তাঁকে গ্রেপ্তার করেন ও বিচারে তাকে দিল্লী জেলে আড়াই বছর সশ্রম কারাদন্ডের আদেশ দেওয়া হয়। *মাতৃপূজা* নাটকটি সরকার বাজেয়াপ্ত করে।  কাজী নজরুল ইসলাম ও রবীন্দ্রনাথ ঠাকুর যথাক্রমে *বাংলা মায়ের দামাল ছেলে চারণ-সম্রাট মুকুন্দ* উপাধিতে ও *সন্তান* আখ্যায় ভূষিত করেন। 

## পরবর্তী জীবন

মুকুন্দদাস কারাবাসে থাকাকালীন তাঁর স্ত্রী সুভাষিণী দেবীর মৃত্যু ঘটে। মুক্তিলাভের পর দেশবন্ধু চিত্তরঞ্জন দাশ ও অন্যান্যরা তাঁকে সান্ত্বনা দেন ও উদ্বুদ্ধ করেন যার ফলে তিনি পুনরায় রচনায় মনোনিবেশ করেন। ১৯৩৪ খ্রিষ্টাব্দের ১৮ মে শুক্রবার মুকুন্দদাস মৃত্যু বরণ করেন।

## রচনা

মুকুন্দদাসের রচনার মধ্যে উল্লেখযোগ্য হল *মাতৃপূজা*, *সমাজ*, *আদর্শ*, *পল্লীসেবা*, *সাথী*, *কর্মক্ষেত্র*, *ব্রহ্মচারিণী*, *পথ* ইত্যাদি।

## তথ্যসূত্র

বিষয়শ্রেণী:১৯৩৪-এ মৃত্যু
বিষয়শ্রেণী:১৮৭৮-এ জন্ম
বিষয়শ্রেণী:বাঙালি কবি
বিষয়শ্রেণী:চারণ কবি
বিষয়শ্রেণী:বাউল
বিষয়শ্রেণী:বাঙালি কবিয়াল
বিষয়শ্রেণী:বাঙালি পুরুষ কবি
বিষয়শ্রেণী:কলকাতার লেখক
বিষয়শ্রেণী:ঢাকা জেলার ব্যক্তি
বিষয়শ্রেণী:বরিশালের লেখক
বিষয়শ্রেণী:বরিশাল বিভাগের সঙ্গীতজ্ঞ
বিষয়শ্রেণী:ব্রজমোহন বিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর ভারতীয় পুরুষ লেখক
বিষয়শ্রেণী:২০শ শতাব্দীর ভারতীয় কবি
বিষয়শ্রেণী:২০শ শতাব্দীর বাঙালি কবি
আশুতোষ দেব (সঙ্গীতজ্ঞ)

**আশুতোষ দেব** বা আশুতোষ নাথ দেব (১৮০৫- ২৯ জানুয়ারি ১৮৫৬) ছাতুবাবু নামেই বেশি পরিচিত, ধনাঢ্য ব্যক্তি ছিলেন ভারতের প্রথম দেশীয় জুরিদের অন্যতম এবং ব্রিটিশ ইন্ডিয়ান অ্যাসোসিয়েশনের প্রথম কমিটির সদস্য।
## জীবনী
আশুতোষ নাথ দেবের জন্ম ব্রিটিশ ভারতের কলকাতা শহরের সুপ্রাচীন বনেদি পরিবারে। পিতা রামদুলাল দেব সরকার মার্কিন মুলুকে আমদানি-রফতানির ব্যবসা করে বাংলার প্রথম কোটিপতি এবং বাবু সমাজের প্রতিভূ হন। তার দুই পুত্রের জ্যেষ্ঠ হলেন আশুতোষ নাথ এবং কনিষ্ঠ হলেন প্রমথনাথ। প্রমথনাথ পরে 'লাটুবাবু' নামে পরিচিত হন। অর্থের প্রাচুর্যে বুলবলির লড়াই সহ নানান অদ্ভুত শখে বাবু সম্প্রদায়ের কাছে দুই ভাই-ছাতুবাবু-লাটুবাবু বিখ্যাত ছিলেন।  তাদের উত্তর কলকাতার বিডন স্ট্রিটের বাড়িতে নাচঘর থাকত জমজমাট। সঙ্গীতের আসরে সারা ভারতের বহু কলাকুশলী অংশগ্রহণ করতেন। আসতেন বিখ্যাত নর্ত্যকী গওহর জান, সঙ্গীতজ্ঞ পণ্ডিত রবি শঙ্কর প্রমুখেরা। আশুতোষের ছিল গানবজনার শখ। বিখ্যাত সেতারবাদক ওস্তাদ রেজা খাঁ ছিলেন তাঁর গৃহশিক্ষক। তিনি ভালো সেতার বাজাতেন এবং গীত রচনাতে পারদর্শী হন। উৎকৃষ্ট টপ্পা গানের রচয়িতা হিসাবে খ্যাতি অর্জন করেন।

১৯৩৪ খ্রিস্টাব্দে আশুতোষ প্রথম দেশীয় জুরি হন এবং সেই সাথে ব্রিটিশ ইন্ডিয়ান অ্যাসোসিয়েশনের প্রথম কমিটিরও সদস্য হন।
সমাজসেবা ও জনকল্যাণে অবদান রেখেছিলেন। ১৮২৭ খ্রিস্টাব্দে দেশে স্ট্যাপ ডিউটি লেভি করা হলে তিনি গণপ্রতিবাদে সামিল হন। দুই ভাই (ছাতুবাবু-লাটুবাবু) অ্যাডামস্ প্রেস আইনের বিরোধিতা করেন। তারা ল্যান্ড-হোল্ডার্স অ্যাসোসিয়েশন স্থাপনে উৎসাহী হন। তিনি রক্ষণশীল ধর্মসভার সভ্য হয়েও স্ত্রীশিক্ষায় উৎসাহী ছিলেন। নিজের কন্যাকে বাড়িতে বাংলা, উর্দু ও ব্রজবুলি শেখান। ১৮৪৯ খ্রিস্টাব্দে *হিন্দু ফিমেল স্কুল* স্থাপনে বেথুন সাহেবকে এবং ডাফ সাহেবকে সহায়তা করেন। জনহিতকর কাজেও অবদান রাখেন। ১৮৪৬ খ্রিস্টাব্দে হিন্দু দাতব্য প্রতিষ্ঠানকে দশ হাজার টাকা দান করেন। এছাড়াও, তিনি বিভিন্ন হিন্দু তীর্থে দেবালয়, অতিথিনিবাস এবং গঙ্গার ঘাট নির্মাণেও প্রচুর অর্থ ব্যয় করেন। বহু অর্থ খরচ করে বিভিন্ন পৌরাণিক গ্রন্থকে তিনি পণ্ডিতদের সাহায্যে দেবনাগররী লিপির বদলে বাংলা লিপিতে লিপিবদ্ধ করান। তাঁর বাড়িতে একটি নাট্যমঞ্চ ছিল। এই মঞ্চে ১৮৫৭ খ্রিস্টাব্দে শকুন্তলা নাটক বাংলায় অনূদিত হয়ে প্রথম অভিনীত হয়।

আশুতোষ দেব ১৮৮৬ খ্রিস্টাব্দের ২৯ জানুয়ারি কলকাতায় প্রয়াত হন।

কলকাতার বিডন স্ট্রিটের বাজার ও শালকিয়ার স্নানের ঘাট তারই নাম অনুযায়ী ছাতুবাবুর বাজার ও ছাতুবাবুর ঘাট নামে পরিচিত হয়।

## তথ্যসূত্র

* নিধুবাবু এন্ড হিজ টপ্পা - রমাকান্ত চক্রবর্তী
* দ্য মিউজিক অফ বেঙ্গল বরোদা - ইন্ডিয়ান মিউজিকোলজিক্যাল সোসাইটি, ১৯৮৭
* ভারতকোষ অনলাইন সংস্করণ

বিষয়শ্রেণী:বাংলার নবজাগরণ
বিষয়শ্রেণী:১৮০৫-এ জন্ম
বিষয়শ্রেণী:১৮৫৬-এ মৃত্যু
বিষয়শ্রেণী:কলকাতার সঙ্গীতজ্ঞ
বিষয়শ্রেণী:১৮০৩-এ জন্ম
বিষয়শ্রেণী:ভারতীয় পুরুষ সঙ্গীতজ্ঞ
বিষয়শ্রেণী:১৯শ শতাব্দীর পুরুষ সঙ্গীতজ্ঞ
বিষয়শ্রেণী:বাঙালি হিন্দু
মনোমোহন বসু

**মনোমোহন বসু** (১৭ জুলাই ১৮৩১-৪ ফেব্রুয়ারি ১৯১২) ছিলেন একজন বিশিষ্ট নাট্যকার এবং এবং মঞ্চাধ্যক্ষ। তিনি অধুনা পশ্চিমবঙ্গের উত্তর চব্বিশ পরগনা জেলার অন্তর্গত ছোট জাগুলিয়ার বিখ্যাত বসু পরিবারের সন্তান৷ তার পিতা দেবনারায়ণ বসু৷ মনোমোহন বসু ডেভিড হেয়ারের ছাত্র এবং কবি ঈশ্বর গুপ্তের শিষ্য ছিলেন। ছাত্রাবস্থাতেই তিনি প্রভাকর এবং তত্ত্ববোধিনী পত্রিকায় প্রবন্ধ লিখতে থাকেন।

১৮৭২ খ্রিস্টাব্দে তিনি মধ্যস্থ নামের একটি সাপ্তাহিক পত্রিকা প্রকাশ করেন। তিনি ছিলেন এই পত্রিকার সম্পাদক। পরে এই পত্রিকা পাক্ষিক এবং মাসিক রূপেও প্রকাশিত হয়েছিল। তিনি পাঞ্জাবকেশরী রণজিৎ সিংহের উপর একটি তথ্যভিত্তিক জীবনী দুলীন রচনা করে খ্যাতিলাভ করেছিলেন। তার লেখা বিদ্যালয়ের পাঠ্যবই পদ্যমালা বেশ জনপ্রিয় ছিল।

শুরুর দিকে মনোমোহন যাত্রা, হাফ-আখড়াই, পাঁচালী, কীর্তন, বাউল নানা বিষয়ের সংগীত রচনা করতেন।

তৎকালীন যুগে যাত্রার মান খুবই নীচুস্তরে নেমে গিয়েছিল। মনোমোহন যাত্রাকে উন্নত করে মানুষের কাছে গ্রহণযোগ্যতা বাড়াবার চেষ্টা করেন। তার রচিত নাটকগুলি বাইরে থেকে আধুনিক নাটকের মতো ছিল কিন্তু ভিতর থেকে ছিল এদেশের যাত্রাধর্মী। এই নাটকগুলি যাত্রার মতো খোলামঞ্চে এবং আধুনিক থিয়েটারের মত স্টেজ বেঁধেও অভিনয় করা যেত। এই সময়ে গীতাভিনয় নামক এক রকমের মিশ্রধর্মী ফর্ম তৈরি হয়েছিল। থিয়েটার ও যাত্রার মিশ্রণ মনোমোহন তার নাটকগুলির মধ্যে করেছিলেন। যাদের স্টেজ বেঁধে থিয়েটার করার মত আর্থিক সঙ্গতি ছিল না আবার থিয়েটারের প্রতি আকর্ষণ ছিল এবং যাত্রাকেও পুরোপুরি ছাড়তে পারছিলেন না এরকম মানুষদের কাছে মনোমোহন খুবই জনপ্রিয় ও শ্রদ্ধেয় ছিলেন।

মনোমোহন বহুবাজার বঙ্গ নাট্যালয় -এর পৃষ্ঠপোষক এবং নাট্যকার হিসাবে যুক্ত ছিলেন। এই সময়ে তিনি বেশ কিছু নাটক রচনা করেছিলেন। রামাভিষেক (প্রথম অভিনয়: ১৮৬৮), সতী (১৮৭৪), হরিশ্চন্দ্র (১৮৭৫) প্রভৃতি নাটকগুলি বহুবার অভিনীত হয়ে খুবই জনপ্রিয় হয়েছিল।

সতী নাটকটি বিয়োগান্তক হওয়াতে অনেকে আপত্তি করেন। তাই মনোমোহন একটি মিলনান্তক ক্রোড়অঙ্ক লিখে ছাপিয়ে এর সাথে জুড়ে দেন। বিয়োগান্তক নাটককে এভাবে ক্রোড়অঙ্ক জুড়ে মিলনান্তক করার এই হাস্যকর পদ্ধতি বাংলা যাত্রায় ছিল। কিন্তু মনোমোহনের ব্যবহারে বাংলা নাটকেও এই রীতি জনপ্রিয় হয়।

১৮৭২ খ্রিস্টাব্দে ন্যাশন্যাল থিয়েটার প্রতিষ্ঠার উদ্যোগে মনোমোহন উৎসাহী ছিলেন। নতুন যুগের এই থিয়েটারকে স্বাগত করে তিনি বর্ষপূর্তি অনুষ্ঠানে দীর্ঘ বক্তৃতা দিয়েছিলেন।

মনোমোহন বেশ কয়েকটি রঙ্গালয়ে পেশাদারিভাবে মঞ্চাধ্যক্ষের কাজ করেন এবং বাংলা থিয়েটারের যুগবদলের সন্ধিক্ষণে দাঁড়িয়ে তিনি যাত্রাকে উন্নত এবং সংগীতের অংশগুলিকে মার্জিত করেন।

## নাট্যতালিকা
* রামাভিষেক(১৮৬৮)
* সতী (১৮৭৪)
* হরিশ্চন্দ্র (১৮৭৫)
* প্রণয় পরীক্ষা (১৮৬৯)
* পার্থপরাজয় (১৮৮১)
* রাসলীলা (১৮৮৯)
* আনন্দময় (১৮৯০)

## তথ্যসূত্র

বাংলা থিয়েটারের ইতিহাস - দর্শন চৌধুরী পুস্তক বিপণী কলকাতা

বিষয়শ্রেণী:বাঙালি লেখক
বিষয়শ্রেণী:বাঙালি নাট্যব্যক্তিত্ব
বিষয়শ্রেণী:বাঙালি নাট্যকার
বিষয়শ্রেণী:১৮৩১-এ জন্ম
বিষয়শ্রেণী:১৯১২-এ মৃত্যু
বিষয়শ্রেণী:২০শ শতাব্দীর বাঙালি কবি
বিষয়শ্রেণী:বাঙালি হিন্দু
বিষয়শ্রেণী:স্কটিশ চার্চ কলেজের প্রাক্তন শিক্ষার্থী
বিষয়শ্রেণী:যশোর জেলার ব্যক্তি
বিষয়শ্রেণী:পশ্চিমবঙ্গের নাট্যকার
বিষয়শ্রেণী:ব্রিটিশ ভারতের নাট্যকার
মুনশী মোহাম্মদ মেহেরুল্লাহ

**মুনশী মোহাম্মদ মেহেরুল্লাহ** (২৬ ডিসেম্বর ১৮৬১ - ৭ মে ১৯০৭) ব্রিটিশ ভারতের বাঙালি ইসলাম প্রচারক, তুলনামূলক ধর্মতাত্ত্বিক ও ব্যবসায়ী ছিলেন। তিনি ইসলাম ধর্মসহ বিভিন্ন ধর্ম বিষয়ক গ্রন্থ রচনা করেছেন।

## সম্মাননা
মেহেরুল্লাহ এর  নামে যশোর বিজ্ঞান ও প্রযুক্তি বিশ্ববিদ্যালয় এ একটি ছাএ হল সহ অনেক সম্মাননা স্বরুপ স্থাপনা রয়েছে। ১৯১০ ইতিহাসে তিনিই প্রথম যশোরের দরাকানা মোড়ে প্রায় সাত হাজার মানুষের সমাবেশে এই বঙ্গের হিন্দু-মুসলিম ঐক্যবদ্ধ মুন্সি মুহাম্মদ মেহেরুল্লাহ কে 'বঙ্গবন্ধু' উপাধিতে ভূষিত করেন।

## জন্ম ও শৈশব
মেহেরুল্লাহ ১৮৬১ সালে যশোরের চুড়ামনকাটির ছাতিয়ানতলা গ্রামে জন্মগ্রহণ করেন। যশোর শহরে সামান্য দর্জিগিরি করে জীবকা নির্বাহ করতেন। তিনি ১৯০৭ সালে মাত্র ৪৭ বছর বয়সে মৃত্যুবরণ করেন। তাকে যশোর জেলার সদর উপজেলার চুড়ামনকাঠি ইউনিয়নের ছাতিয়ানতলা গ্রামে সমাহিত করা হয়।

## বই
মুনশি মেহেরুল্লাহ যে সব বই লিখেছেন তা হল:
# খৃষ্টীয় ধর্মের অসারতা
# মেহেরুল ইসলাম
#বিধবা গঞ্জনা
#হিন্দু ধর্ম রহস্য বা দেবলীলা (১৯০৮)
# রদ্দে খৃষ্টান ও দলিলুল ইসলাম
# পান্দেনামা
#জওয়াবে নাসারা। 
মৃত্যুর পর ১৯০৯ সালে তৎকালীন সরকার তার বিধবা গঞ্জনা ও হিন্দু ধর্ম রহস্য বই দুটি বাজেয়াপ্ত করে। সুহৃদ প্রকাশন হতে দু'খণ্ডে মুন্সী মেহেরউল্লা রচনাবলী প্রকাশিত হয়েছে। এছাড়াও মুন্সী মেহের উল্লাহ রিসার্চ একাডেমি হতেও তার রচনাবলী প্রকাশিত হয়েছে।

## তথ্যসূত্র
* শতাব্দীর দর্পন, ফজলুর রহমান, পৃষ্ঠা ৫২, প্রকাশ ১৯৯৫।

বিষয়শ্রেণী:বাঙালি মুসলিম
বিষয়শ্রেণী:১৮৬১-এ জন্ম
বিষয়শ্রেণী:খুলনা বিভাগের ইসলাম ধর্মীয় নেতা
বিষয়শ্রেণী:১৯০৭-এ মৃত্যু
বিষয়শ্রেণী:১৯শ শতাব্দীর বাঙালি
বিষয়শ্রেণী:ঝিনাইদহ জেলার ব্যক্তি
বিষয়শ্রেণী:বাঙালি আলেম
বিষয়শ্রেণী:যশোরের ব্যক্তি
গিরিশ চন্দ্র (দ্ব্যর্থতা নিরসন)

**গিরিশ চন্দ্র** দ্বারা আরও বোঝানো হতে পারে:

* রাজা গিরিশ চন্দ্র রায় - সিলেটের প্রথম রায়বাহাদুর ও একমাত্র রাজা খেতাব প্রাপ্ত ব্যক্তি।
* গিরিশচন্দ্র ঘোষ - বাংলা নাট্যমঞ্চের অভিনেতা ও নাট্যকার। 
* ভাই গিরিশচন্দ্র সেন - ইসলাম ধর্মের পবিত্র ধর্মগ্রন্থ কুরআন- এর প্রথম বাংলা অনুবাদক।
* গিরিশ চন্দ্র - ভারতীয় রাজনীতিবিদ
মাসুদ রানা (চলচ্চিত্র)

**[[মাসুদ]] রানা** হল ১৯৭৪ সালে মুক্তিপ্রাপ্ত একটি বাংলাদেশী গোয়েন্দা অপরাধ মারপিটধর্মী রহস্য চলচ্চিত্র। *মাসুদ রানা* মূলত কাজী আনোয়ার হোসেন এর সৃষ্টি করা একটি কাল্পনিক চরিত্র। ১৯৬৬ সাল হতে শুরু করে সেবা প্রকাশনীর ব্যানারে প্রকাশিত মাসুদ রানা সিরিজে এই চরিত্রকে নিয়ে চার শতাধিক বই প্রকাশিত হয়েছে। এই মাসুদ রানা সিরিজের বিস্মরণ বইয়ের কাহিনী অবলম্বনে চলচ্চিত্র নির্মাণ করেন অভিনেতা মাসুদ পারভেজ ওরফে সোহেল রানা। উল্লেখ্য যে এটিই সোহেল রানা অভিনীত প্রথম চলচ্চিত্র।

কাজী আনোয়ার হোসেন এই চলচ্চিত্রের জন্য ১৯৭৪ সালে শ্রেষ্ঠ চিত্রনাট্যকার ও সংলাপ রচয়িতা হিসেবে বাচসাস পুরস্কার লাভ করেন। চলচ্চিত্রে মাসুদ রানা অভিনয় করেন সোহেল রানা নিজেই তার বিপরীতে ছিলেন অলিভিয়া ও কবরী এছাড়া আছেন গোলাম মোস্তফা, খলিল, ফতেহ লোহানী এবং রাজ্জাক ছিলেন একজন অতিথি শিল্পী।

## কাহিনি সংক্ষেপ
শ্রীলংকার ক্যান্ডিতে বেড়াতে যান মাসুদ রানা। সেখানে হোটেল মালিক থিরুর সাথে হয় বন্ধুত্ব। তার হোটেলের বারে বেয়াড়া এক খদ্দেরের সাথে হাতাহাতি হবার পরে সেই খদ্দের আহত হয়। ফলে তার বদলে ফাইটার হিসাবে নামতে হয় মাসুদ রানাকে।

## কুশীলব
* সোহেল রানা - মাসুদ রানা
* অলিভিয়া - রিটা
* কবরী - সবিতা
* গোলাম মুস্তাফা - হুলুগাল
* খলিল - নটরাজ হিক্কা
* ফতেহ লোহানী - রঘুনাথ
* সাইফুদ্দিন - পুলিশ কর্মকর্তা
* রিটা -
* খান জয়নুল - তিরুগণসম্পন্দমুতিনিনার পিল্লাই
* সুলতানা - অফিস সেক্রেটারি
* জাভেদ রহিম
* জুবের
* বিবেক
* গুই
* বাবুল
* রবিউল - হাসপাতালের পরিষ্কারকর্মী
* জসিম
* নোয়ালিন
* রাজ্জাক - ক্লাব গায়ক (অতিথি শিল্পী হিসেবে)
* ঝুমা মুখার্জী -

## সংগীত

*মাসুদ রানা* চলচ্চিত্রের সঙ্গীত পরিচালনা ও সুরারোপ করেছেন আজাদ রহমান। গানে কণ্ঠ দিয়েছেন সাবিনা ইয়াসমিন, আঞ্জুমান আরা বেগম, খুরশিদ আলম, সেলিনা আজাদ।

## আরও দেখুন
* মাসুদ রানা

## তথ্যসূত্র

## বহিঃসংযোগ
* 

বিষয়শ্রেণী:১৯৭৪-এর চলচ্চিত্র
বিষয়শ্রেণী:১৯৭০-এর দশকের অপরাধ থ্রিলার চলচ্চিত্র
বিষয়শ্রেণী:১৯৭০-এর দশকের গোয়েন্দা চলচ্চিত্র
বিষয়শ্রেণী:১৯৭০-এর দশকের মারপিটধর্মী চলচ্চিত্র
বিষয়শ্রেণী:১৯৭০-এর দশকের রহস্য চলচ্চিত্র
বিষয়শ্রেণী:আজাদ রহমান সুরারোপিত চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী মারপিটধর্মী রোমাঞ্চকর চলচ্চিত্র
বিষয়শ্রেণী:বাংলাদেশী গোয়েন্দা চলচ্চিত্র‎
বিষয়শ্রেণী:বাংলাদেশী মারপিটধর্মী চলচ্চিত্র‎
বিষয়শ্রেণী:বাংলাদেশী রহস্য চলচ্চিত্র‎
বিষয়শ্রেণী:বাংলাদেশী সাদাকালো চলচ্চিত্র‎
বিষয়শ্রেণী:বাংলাদেশী উপন্যাস অবলম্বনে চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:১৯৭০-এর দশকের বাংলা ভাষার চলচ্চিত্র
বিষয়শ্রেণী:বাংলা উপন্যাস অবলম্বনে চলচ্চিত্র
বিষয়শ্রেণী:ঢাকায় ধারণকৃত চলচ্চিত্র
ক্ষীরোদপ্রসাদ বিদ্যাবিনোদ

**ক্ষীরোদপ্রসাদ বিদ্যাবিনোদ** (১২ এপ্রিল ১৮৬৩ — ৪ জুলাই ১৯২৭) হলেন ব্রিটিশ ভারতের একজন প্রখ্যাত নাট্যকার। তার পিতার নাম গুরুচরণ ভট্টাচার্য।

ক্ষীরোদপ্রসাদ মেট্রোপলিটন ইনস্টিটিউট থেকে রসায়নে বিএ পাস করে প্রেসিডেন্সী কলেজ থেকে ১৮৮৯ খ্রিষ্টাব্দে এমএ পাস করেন। ১৮৯২ খ্রিষ্টাব্দ থেকে ১৯০৩ খ্রিষ্টাব্দ পর্যন্ত তিনি জেনারেল অ্যাসেমব্লিজ ইনস্টিটিউশনে অধ্যাপনা করেন।

## সাহিত্যকীর্তি
ছাত্র থাকাকালীন সময় থেকেই তিনি সাহিত্য চর্চা করতেন। ১৮৮৫ সালে তার *রাজনৈতিক সন্ন্যাসী* (দুই খণ্ড) প্রকাশিত হয়েছিল। ১৮৯৪ সালে তিনি অমিত্রাক্ষর ছন্দে ফুলশয্যা নাটকটি রচনা করেন। এটি উচ্চকবিত্বপূর্ণ বাংলা নাটক হিসাবে প্রশংসা পেয়েছিল। ক্ষীরোদপ্রসাদের সবথেকে জনপ্রিয় নাটক *আলিবাবা* (১৮৯৭)। আরব্য উপন্যাসের কাহিনী নিয়ে তিনি এই গীতিনাট্যটি লিখেছিলেন।

তার ঐতিহাসিক নাটকগুলির মধ্যে উল্লেখযোগ্য *রঘুবীর*, *বঙ্গের প্রতাপাদিত্য*, *আলমগীর*, ও *নন্দকুমার*। এই নাটকগুলি দেশাত্মবোধক চেতনা জাগাতে সাহায্য করেছিল। তার রচিত ৬টি পৌরাণিক নাটকের মধ্যে *ভীষ্ম* ও *নরনারায়ন* রঙ্গমঞ্চে বহুদিন অভিনীত হয়েছিল। তিনি মোট ৫৮টি বই লিখেছিলেন। এগুলির মধ্যে কয়েকটি উপন্যাস এবং গল্পের বইও আছে। তিনি ১৯০০ খ্রিষ্টাব্দে শ্রীমদ্‌ভগবদগীতা অনুবাদ করেন। তিনি ১৩১৬ বঙ্গাব্দ থেকে ১৩২২ বঙ্গাব্দ পর্যন্ত অলৌকিক রহস্য নামে একটি পত্রিকা সম্পাদনা করেছিলেন।

গিরিশচন্দ্রকে অনুসরণ করেও তিনি পৌরাণিক নাটককে গিরিশচন্দ্রের প্রভাব থেকে কিছুটা মুক্ত করতে পেরেছিলেন। তার নাটক গিরিশচন্দ্রের নাটকের মত অতটা ভক্তি-রসাসিক্ত ছিল না। তিনি পৌরাণিক চরিত্রগুলিকে বুদ্ধির দিক দিয়ে বুঝতে চেষ্টা করেছিলেন। রবীন্দ্রনাথের নাট্যকাব্যের প্রভাব তার কয়েকটি নাটকে সুষ্পষ্ট ভাবে পড়েছিল।

## উল্লেখযোগ্য নাটক
ক্ষীরোদপ্রসাদের নাটক গুলিকে মূলত নিম্নলিখিত শ্রেণীতে তুলে ধরা যায়ঃ
;নাটিকা

;রঙ্গনাট্য ও গীতিনাট্য

;পৌরাণিক নাটক

ইতিহাসাশ্রয়ী নাটক

## স্মরণিকা
তার নামে কলকাতা শহরের টেরিটি বাজার থেকে সেন্ট্রাল আভেনিও পর্যন্ত রাস্তাটি নামকরণ করা হয়েছে। 

## তথ্যসূত্র


বিষয়শ্রেণী:বাঙালি নাট্যকার
বিষয়শ্রেণী:বাঙালি নাট্যব্যক্তিত্ব
বিষয়শ্রেণী:বাঙালি লেখক
বিষয়শ্রেণী:বাঙালি সম্পাদক
বিষয়শ্রেণী:বাংলার নবজাগরণ
বিষয়শ্রেণী:১৮৬৩-এ জন্ম
বিষয়শ্রেণী:১৯২৭-এ মৃত্যু
বিষয়শ্রেণী:স্কটিশ চার্চ কলেজের প্রাক্তন শিক্ষার্থী
বিষয়শ্রেণী:২০শ শতাব্দীর ভারতীয় ঔপন্যাসিক
বিষয়শ্রেণী:১৯শ শতাব্দীর ভারতীয় ঔপন্যাসিক
বিষয়শ্রেণী:বাঙালি ঔপন্যাসিক
বিষয়শ্রেণী:বাঙালি পুরুষ কবি
বিষয়শ্রেণী:বাঙালি থিয়েটার ব্যক্তিত্ব
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের শিক্ষক
বিষয়শ্রেণী:কলকাতার লেখক
বিষয়শ্রেণী:পশ্চিমবঙ্গের ঔপন্যাসিক
জেমস ক্রোনিন

**জেমস ওয়াটসন ক্রোনিন** (২৯শে সেপ্টেম্বর, ১৯৩১ - ২৫ আগস্ট, ২০১৬) একজন মার্কিন নিউক্লীয় পদার্থবিজ্ঞানী।  তার জন্ম ইলিনয়ের শিকাগো শহরে। ক্রোনিন ১৯৮০ সালে সহ গবেষক ভ্যাল লজ্‌স্‌ডন ফিচের সাথে যৌথভাবে পদার্থবিজ্ঞানে নোবেল পুরস্কার লাভ করেন। পুরস্কার প্রাপ্তির কারণ ১৯৬৪ সালের একটি পরীক্ষণমূলক আবিষ্কার। তাদের সে পরীক্ষার মাধ্যমে প্রমাণিত হয়েছিল, নির্দিষ্ট কিছু অতিপারমনবিক বিক্রিয়া মৌলিক প্রতিসাম্য নীতি লঙ্ঘন করে। আরো পরিষ্কার করে বললে, কেওন ক্ষয় বিষয়ক পরীক্ষণের মাধ্যমে তারা দেখিয়েছিলেন, একটি বিক্রিয়াকে উল্টোদিকে পরিচালিত করলে তারা মূল বিক্রিয়ার পথ যে হুবহু অনুসরণ করে কেবল তা-ই নয়, অতিপারমানবিক কণাগুলোর এ ধরনের মিথস্ক্রিয়া সময় নিরপেক্ষও বটে। এই প্রমাণের কারণেই সিপি লঙ্ঘন আবিষ্কৃত হয়।

## তথ্যসূত্র

## বহিঃসংযোগ

* Cronin's Nobel lecture on CP Symmetry Violation 
* James Watson Cronin
* the discovery of violations of fundamental symmetry principles in the decay of neutral K-mesons.
* Short biography at the University of Chicago

বিষয়শ্রেণী:দুর্বল মিথস্ক্রিয়া পদার্থবিজ্ঞানী
বিষয়শ্রেণী:মার্কিন নিউক্লীয় পদার্থবিজ্ঞানী
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:শিকাগো বিশ্ববিদ্যালয়ের শিক্ষক
বিষয়শ্রেণী:১৯৩১-এ জন্ম
বিষয়শ্রেণী:২০১৬-এ মৃত্যু
বিষয়শ্রেণী:মার্কিন নোবেল বিজয়ী
বিষয়শ্রেণী:মার্কিন পদার্থবিজ্ঞানী
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:রুশ বিজ্ঞান অ্যাকাডেমির বিদেশী সদস্য
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
ভ্যাল লজ্‌স্‌ডন ফিচ

**ভ্যাল লজ্‌স্‌ডন ফিচ** (১০ই মার্চ, ১৯২৩ - ৫ ফেব্রুয়ারি, ২০১৫) একজন মার্কিন নিউক্লীয় পদার্থবিজ্ঞানী। নেব্রাস্কা অঙ্গরাজ্যের মেরিম্যানে তার জন্ম এবং সেখানেই শৈশবকাল কেটেছে। তড়িৎ প্রকৌশল বিষয়ে স্নাতক ডিগ্রি লাভ করেন ১৯৪৮ সালে, ম্যাকগিল বিশ্ববিদ্যালয় থেকে। এরপর ১৯৫৪ সালে কলাম্বিয়া বিশ্ববিদ্যালয় থেকে পদার্থবিজ্ঞানে পিএইচডি ডিগ্রি অর্জন করেন। দ্বিতীয় বিশ্বযুদ্ধের সময় ম্যানহাটন প্রকল্পে কাজ করেছেন। ১৯৮০ সালে জেমস ক্রোনিনের সাথে যৌথভাবে পদার্থবিজ্ঞানে নোবেল পুরস্কার লাভ করেন। কারণ ছিল, "নিরপেক্ষ কে-মেসন-এর ভাঙনের ক্ষেত্রে মৌলিক প্রতিসাম্য নীতির লঙ্ঘন আবিষ্কার।"

## জীবনী

## বহিঃসংযোগ
* Research page from the Princeton University Physics department
* Val Logsdon Fitch
* the discovery of violations of fundamental symmetry principles in the decay of neutral K-mesons.

বিষয়শ্রেণী:১৯২৩-এ জন্ম
বিষয়শ্রেণী:মার্কিন নিউক্লীয় পদার্থবিজ্ঞানী
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:তাত্ত্বিক পদার্থবিজ্ঞানী
বিষয়শ্রেণী:দুর্বল মিথস্ক্রিয়া পদার্থবিজ্ঞানী
বিষয়শ্রেণী:মার্কিন নোবেল বিজয়ী
বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ম্যাকগিল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:প্রিন্সটন বিশ্ববিদ্যালয়ের শিক্ষক
বিষয়শ্রেণী:২০১৫-এ মৃত্যু
বিষয়শ্রেণী:মার্কিন পদার্থবিজ্ঞানী
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:নর্থওয়েস্টার্ন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:কণা পদার্থবিজ্ঞানী
বিষয়শ্রেণী:দ্বিতীয় বিশ্বযুদ্ধের মার্কিন সেনা কর্মকর্তা
বিষয়শ্রেণী:মার্কিন ফিলোসফিক্যাল সোসাইটির সদস্য
র‌্যাটাটুলি (চলচ্চিত্র)

**র‌্যাটাটুলি** (ইংরেজি ভাষায়: Ratatouille) ২০০৭ সালে মুক্তিপ্রাপ্ত একটি মার্কিন এনিমেশন চলচ্চিত্র। পিক্সার এনিমেশন স্টুডিওর প্রযোজনায় নির্মিত এবং ওয়াল্ট ডিজনি পিকচার্‌সের মাধ্যমে সরবরাহকৃত এই চলচ্চিত্রটি সেরা এনিমেশন চিত্র হিসেবে গোল্ডেন গ্লোব পুরস্কার লাভ করেছে এবং একাডেমি পুরস্কারের মনোনয়ন লাভ করেছে। প্যারিসে বসবাসকারী রেমি নামক এক ইঁদুরের রাঁধুনি হওয়ার গল্প এতে বিধৃত হয়েছে। রাঁধুনি হতে গিয়ে নিজ পরিবার ও মানুষের অসন্তোষের মুখে পড়ে রেমি। গুস্ত'স রেস্তোরাঁর গার্বেজ বয়ের মাধ্যমে তার এ স্বপ্ন বাস্তবায়িত হয়। তা করতে গিয়ে তাকে ফ্রান্সের অন্যতম সেরা খাবার সমালোচক আন্তন ইগো'র প্রশংসা অর্জন করতে হয়। ২০০৭ সালের ২৯শে জুন মুক্তিপ্রাপ্ত এই ছবির পরিচালক হলেন ব্র্যাড বার্ড। বার্ড অবশ্য ২০০৫-এর জুনে ইয়ান পিনকাভার কাছ থেকে পরিচালনার দায়িত্ব গ্রহণ করেন, এর আগে পিনকাভাই পরিচালনা করছিলেন।

## তথ্যসূত্র

## বহিঃসংযোগ

* Official site
* 
* 
* 
* 
* 
* The Art of Making Pixar's Ratatouille'' Interviews with Harley Jessup, Sharon Calahan and Brad Bird accompany an article on the making of the film.

বিষয়শ্রেণী:২০০৭-এর চলচ্চিত্র
বিষয়শ্রেণী:মার্কিন এনিমেশন চলচ্চিত্র
বিষয়শ্রেণী:শিশুতোষ রূপকথার চলচ্চিত্র
বিষয়শ্রেণী:ডিজনির এনিমেশন চলচ্চিত্র
বিষয়শ্রেণী:ইংরেজি ভাষার এনিমেশন চলচ্চিত্র
বিষয়শ্রেণী:কাল্পনিক ইঁদুর
বিষয়শ্রেণী:কল্পকাহিনীতে প্যারিস
বিষয়শ্রেণী:পিক্সারের চলচ্চিত্র
বিষয়শ্রেণী:শ্রেষ্ঠ অ্যানিমেটেড ফিচার বাফটা বিজয়ী
বিষয়শ্রেণী:বাফটা বিজয়ী (চলচ্চিত্র)
বিষয়শ্রেণী:পিক্সার অ্যানিমেটেড চলচ্চিত্র
বিষয়শ্রেণী:শ্রেষ্ঠ অ্যানিমেটেড ফিচার ফিল্ম গোল্ডেন গ্লোব বিজয়ী
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:মার্কিন অ্যানিমেটেড চলচ্চিত্র
বিষয়শ্রেণী:ব্র্যাড বার্ড পরিচালিত চলচ্চিত্র
বিষয়শ্রেণী:প্যারিসের পটভূমিতে চলচ্চিত্র
বিষয়শ্রেণী:মার্কিন আসন্ন বয়সের চলচ্চিত্র
বিষয়শ্রেণী:২০০০-এর দশকের ইংরেজি ভাষার চলচ্চিত্র
রাতাতুই

thumb|রুটির সাথে রাতাতুই সাজিয়ে রাখা হয়েছে
:*এ নামে তৈরি অ্যানিমেশন চলচ্চিত্রের জন্য দেখুন - [[র‌্যাটাটুই (চলচ্চিত্র)]]*
**রাতাতুই** () একটি ফরাসি খাবারের নাম। সব্জি দিয়ে এই প্রথাগত খাবারটি তৈরি করা হয়। দক্ষিণ ফ্রান্সের নিস শহরে প্রথম এই খাবারের উৎপত্তি হয়। এর পুরো নাম "রাতাতুই নিসোয়াজ" (ratatouille niçoise)।

## বহিঃসংযোগ
* রাতাতুই তৈরির রেসিপি

বিষয়শ্রেণী:ফরাসি খাবার
বিষয়শ্রেণী:বেগুনের পদ
বিষয়শ্রেণী:ফরাসি রন্ধনশৈলী
বিষয়শ্রেণী:অকসিটার রন্ধনশৈলী
বিষয়শ্রেণী:সবজির পদ
মার্কিন যুক্তরাষ্ট্রের রাষ্ট্রপতিদের তালিকা

[thumb|[হোয়াইট হাউস, মার্কিন যুক্তরাষ্ট্রের রাষ্ট্রপতির দাপ্তরিক বাসভবন এবং প্রশাসনের কেন্দ্রবিন্দু।]]
**মার্কিন যুক্তরাষ্ট্রের রাষ্ট্রপতিদের নামের তালিকা**য় মার্কিন যুক্তরাষ্ট্রের প্রথম রাষ্ট্রপতি জর্জ ওয়াশিংটন থেকে বর্তমান রাষ্ট্রপতি ডোনাল্ড ট্রাম্প পর্যন্ত সকল মার্কিন যুক্তরাষ্ট্রের রাষ্ট্রপতিদের নামের তালিকা  দেয়া হয়েছে। কেবল সে ব্যক্তিদের নামই উল্লেখ করা হয়েছে যারা ১৭৮৯ সালে কার্যকর হওয়া মার্কিন সংবিধান অনুযায়ী নির্দিষ্ট নিয়মে মার্কিন যুক্তরাষ্ট্রের রাষ্ট্রপতির পদে বহাল হয়েছেন। এই সময়ের আগে যারা যুক্তরাষ্ট্রের সরকার প্রধান ছিলেন বা বিভিন্ন সময়ে সরকার পরিচালনা করেছেন তাদের তালিকা দেয়া হয়েছে এই নিবন্ধে: কন্টিনেন্টাল কংগ্রেসের সভাপতি। এই তালিকায় কোন ভারপ্রাপ্ত রাষ্ট্রপতির নাম উল্লেখ করা হয়নি। যুক্তরাষ্ট্রের সংবিধানের ২৫তম সংশোধনীতে ভারপ্রাপ্ত রাষ্ট্রপতির পদ সৃষ্টি করা হয়েছিল।

## রাষ্ট্রপতিবৃন্দ

## আরও দেখুন
* রাষ্ট্রপতি
* বাংলাদেশ–যুক্তরাষ্ট্র সম্পর্ক

## টীকা

## তথ্যসূত্র

## আরও পড়ুন
* Frank Freidel and Hugh S. Sidey, "The Presidents of the United States". The White House.
* Robert S. Summers, "POTUS: Presidents of the United States". Internet Public Library.

## বহিঃসংযোগ

* Whitehouse.gov: The Presidents
* Hauenstein Center for Presidential Studies
* আমেরিকান প্রেসিডেন্টদের সম্পর্কে বিস্তারিত তথ্য
* মার্কিন যুক্তরাষ্ট্রের সমস্ত প্রেসিডেন্ট 

বিষয়শ্রেণী:জাতীয় রাষ্ট্রপতিদের তালিকা
বিষয়শ্রেণী:মার্কিন যুক্তরাষ্ট্রের রাষ্ট্রপতি
সমুদ্র গুপ্ত (দ্ব্যর্থতা নিরসন)

* সমুদ্রগুপ্ত (খ্রিষ্টীয় চতুর্থ শতাব্দী) -  গুপ্ত সম্রাট
* সমুদ্র গুপ্ত (কবি) (১৯৪৬ —  ২০০৮) -- বাংলাদেশের কবি
ডিনাইয়াল অব সার্ভিস

**ডেনাইয়াল অফ সার্ভিস অ্যাটাক** বা **সেবা বাধাদানের আক্রমণ** হলো কোনো কম্পিউটার সিস্টেমের কোনো রিসোর্স বা সেবার (service) প্রকৃত ব্যবহারকারীদের বাধা দেয়ার একটি কৌশল। কোনো কম্পিউটার বা সিস্টেম বা ইন্টারনেট ওয়েবসাইটে এই আক্রমণ চালানোর মাধ্যমে ঐ সিস্টেম বা সাইটের যথাযথ কার্যক্রমকে ধীর গতির, বা অনেক ক্ষেত্রে পুরোপুরি বন্ধ করে দেয়া হয়।

এই আক্রমণ চালানোর একটা বেশ জনপ্রিয় পদ্ধতি হলো বাইরে থেকে ঐ সিস্টেম বা সাইটের সাথে যোগাযোগের জন্য অসংখ্য বার্তা পাঠাতে থাকা। একটি বার্তা বিশ্লেষণ করতে করতে আরো বেশ কয়টি বার্তা যদি এসে পড়ে, তখন ঐ সিস্টেমটি আক্রমণকারীর পাঠানো বার্তা বিশ্লেষণেই ব্যস্ত থাকে, এবং প্রকৃত ব্যবহারকারীরা ধীর গতির সম্মুখীন হন।

ডেনাইয়াল অফ সার্ভিস আক্রমণের প্রধান দুটি মাধ্যম হলো

* টার্গেট করা কম্পিউটারকে রিসেট করে দেয়া, অথবা তার সীমিত রিসোর্সগুলোকে ব্যবহার করে অন্যদের ব্যবহারের অযোগ্য করে ফেলা
* আক্রমণের লক্ষ্য যে সিস্টেম বা সাইট, তার সাথে প্রকৃত ব্যবহারকারীদের যোগাযোগের মাধ্যম বন্ধ করে দেয়া।

## উদাহরণ

ধরা যাক, করিমের একটি সাইট আছে যার নাম কখগ ডট কম। এই ওয়েবসাইটটি যে খানে হোস্ট করা হয়েছে, সেখানে দৈনিক ১ গিগাবাইট ব্যান্ডউইডথ কেনা আছে। দিনে ১০ হাজার হিট হয় এই সাইটে এবং ৪০০ মেগাবাইটের বেশি ব্যান্ড উইডথ দরকার হয় না। এখন এই ওয়েবসাইটকে আক্রমণকারী শত্রু শওকত একটি স্ক্রিপ্ট লিখে ঐ সাইটে অজস্র ভুয়া হিট করতে থাকলো, ফলে এক ঘণ্টারও কম সময়ে ২৫০০০ হিট করে ১ গিগাবাইট সীমা অতিক্রম করে ফেলা হলো। এখন ওয়েবসাইট ব্যবহারকারীদের কেউই আর ঐ সাইটে যেতে পারবেন না।

ধরা যাক, করিম এবার আক্রমণ ঠেকানোর জন্য অসীম ব্যান্ডউইডথের ব্যবস্থা করলেন, এবং শওকতের কম্পিউটারের আইপি অ্যাড্রেস নিষিদ্ধ করে দিলেন। এবার শওকত ভিন্ন পদ্ধতিতে আগালেন ... সরাসরি আক্রমণ করার বদলে "স্মার্ফ অ্যাটাক" (Smurf attack) নামের আক্রমণ করলেন। এই আক্রমণের সময়ে শওকত সরাসরি করিমের কম্পিউটারে আক্রমণ না করে ইন্টারনেটে হাজার হাজার সাইটে ping মেসেজ পাঠালেন। (সংযোগ ঠিক আছে কি না, তা পরীক্ষা করার জন্য ping ব্যবহৃত হয়। এই মেসেজ কোনো কম্পিউটারে পাঠালে ঐ কম্পিউটার মেসেজের জবাবে আরেকটি মেসেজ প্রেরক কম্পিউটারে পাঠায়)। তবে শওকত পিং পাঠানোর আগে কারসাজি করে মেসেজের প্রেরকের নাম পালটে দিলেন, অর্থাৎ প্রেরকের ঠিকানার অংশে নিজের কম্পিউটারের আইপির বদলে করিমের সাইটের আইপি দিয়ে দিলেন। ফলে হাজার হাজার সাইট যখন এই পিং বার্তার জবাব দিবে, তখন সেই জবাব গুলো চলে যাবে করিমের কম্পিউটারে। একই সময়ে আসা এই হাজার হাজার বার্তা গ্রহণ করতে করতে করিমের কম্পিউটার আসল গ্রাহকদের সাথে যোগাযোগ করার সময় পাবে না। ফলে ওয়েবসাইটটিতে যারা ঢুকতে যাবেন, তারা ব্যর্থ হবেন।

## ইতিহাস

## ধরন

## তথ্যসূত্র

## আরো পড়ুন

*
*
*PC World - Application Layer DDoS Attacks are Becoming Increasingly Sophisticated

## বহিঃসংযোগ

* Akamai State of the Internet Security Report - Quarterly Security and Internet trend statistics
* W3C The World Wide Web Security FAQ
* cert.org  CERT's Guide to DoS attacks. (historic document)
* ATLAS Summary Report  – Real-time global report of DDoS attacks.
* Low Orbit Ion Cannon - The Well Known Network Stress Testing Tool
* High Orbit Ion Cannon - A Simple HTTP Flooder
* LOIC SLOW An Attempt to Bring SlowLoris and Slow Network Tools on LOIC

বিষয়শ্রেণী:কম্পিউটার নিরাপত্তা
বিষয়শ্রেণী:ইন্টারনেট রিলে চ্যাট
বিষয়শ্রেণী:পরিগণকীয় যুদ্ধবিগ্রহ
বিষয়শ্রেণী:সাইবার হামলার ধরণ
বিষয়শ্রেণী:ইন্টারনেট বিভ্রাট
আর্থার লিওনার্ড শলো

**আর্থার লিওনার্ড শলো** (৫ই মে, ১৯২১ - ২৮শে এপ্রিল, ১৯৯৯) নোবেল বিজয়ী মার্কিন পদার্থবিজ্ঞানী। লেজারের উপর গবেষণার জন্য তিনি স্মরণীয় হয়ে আছেন। এই গবেষণার জন্যই ১৯৮১ সালে নিকোলাস ব্লোমবের্গেন এবং কাই মানে বোরিয়ে সিগবানের সাথে যৌথভাবে পদার্থবিজ্ঞানে নোবেল পুরস্কার লাভ করেন। 

## জীবনী
শলো ১৯৬১ সালে স্ট্যানফোর্ড বিশ্ববিদ্যালয়ের অধ্যাপক হিসেবে যোগদান করেন।

## প্রাপ্ত পুরস্কারসমূহ
* ১৯৬৩ - ইয়াং পদক ও পুরস্কার, আলোকবিজ্ঞান বিষয়ে গুরুত্বপূর্ণ অবদান রাখার জন্য ইনস্টিটিউট অফ ফিজিক্স এই পুরস্কার প্রদান করে।
* ১৯৮১ - পদার্থবিজ্ঞানে নোবেল পুরস্কার

## তথ্যসূত্র

## বহিঃসংযোগ
* ন্যাশনাল একাডেমি অফ সাইন্সেস-এ জীবনী
* নোবেল উইনার: আর্থার লিওনার্ড শলো
* প্রেস বিজ্ঞপ্তি: ১৯৮১ সালে পদার্থবিজ্ঞানে নোবেল পুরস্কার
* আর্থার লিওনার্ড শলোর শোকসংবাদ 

বিষয়শ্রেণী:১৯২১-এ জন্ম
বিষয়শ্রেণী:১৯৯৯-এ মৃত্যু
বিষয়শ্রেণী:মার্কিন পদার্থবিজ্ঞানী
বিষয়শ্রেণী:পরীক্ষণমূলক পদার্থবিজ্ঞানী
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:মার্কিন নোবেল বিজয়ী
বিষয়শ্রেণী:ইউনিভার্সিটি অফ টরন্টোর প্রাক্তন শিক্ষার্থী
বিষয়শ্রেণী:ন্যাশনাল ইনভেন্টর্‌স হল অফ ফেইম প্রাপ্ত
বিষয়শ্রেণী:বেল গবেষণাগারের বিজ্ঞানী
বিষয়শ্রেণী:স্ট্যানফোর্ড বিশ্ববিদ্যালয়ের শিক্ষক
বিষয়শ্রেণী:কলাম্বিয়া বিশ্ববিদ্যালয়ের শিক্ষক
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:টরন্টো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কনি প্রাইজ বিজয়ী
বিষয়শ্রেণী:কানাডীয় বংশোদ্ভূত মার্কিন ব্যক্তি
বিষয়শ্রেণী:২০শ শতাব্দীর মার্কিন পদার্থবিজ্ঞানী
বিষয়শ্রেণী:কানাডায় মার্কিন প্রবাসী
বিষয়শ্রেণী:অপটিক্যাল সোসাইটির সভ্য
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:লেজার গবেষক
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:আলোক পদার্থবিজ্ঞানী
বিষয়শ্রেণী:নিউ ইয়র্ক (অঙ্গরাজ্যের) বিজ্ঞানী
কেনেথ জি. উইলসন

**কেনেথ গেড্‌স উইলসন** (জন্ম: ৮ই জুন, ১৯৩৬) মার্কিন তাত্ত্বিক পদার্থবিজ্ঞানী। তিনি ক্যালটেক থেকে মারি গেল-মান এর অধীনে পড়াশোনা করে পিএইচডি ডিগ্রি অর্জন করেন। তিনি দ্বিতীয় অর্ডারের দশা ক্রান্তিকালের (যা প্রতিবেশীয় অণুতে প্রভাব বিস্তার করে) তত্ত্বের উন্নয়ন ঘটান। এই উন্নয়নে অবদান রাখার জন্যই ১৯৮২ সালে পদার্থবিজ্ঞানে নোবেল পুরস্কার লাভ করেন।

## প্রাপ্ত পুরস্কারসমূহ
* উল্‌ফ পুরস্কার, ১৯৮০
* হার্ভার্ড বিশ্ববিদ্যালয়, ডিএসসি (সম্মানসূচক), ১৯৮১
* ক্যালটেক, ডিস্টিংগুইশ্‌ড অ্যালুমনাই পুরস্কার, ১৯৮১
* ফ্রাঙ্কলিন পদক, ১৯৮২
* পদার্থবিজ্ঞানে নোবেল পুরস্কার, ১৯৮২
* আনিসুর রহমান পুরস্কার, ১৯৯৩

## আরও দেখুন
* উইলসন লুপ
* অরভিল গিবসন
* জোসেফ হুটন টেইলর জুনিয়র

## তথ্যসূত্র

## বহিঃসংযোগ
* Kenneth G. Wilson
* Kenneth G. Wilson's Homepage (on Archive, the original at Ohio State University no longer exists)
* Kenneth G. Wilson's brief CV, from Ohio State University (PDF file)
* http://arxiv.org/find/hep-th/1/au:+Wilson_K/0/1/0/all/0/1 Publications on ArXiv
* Nobel Lecture
* 

বিষয়শ্রেণী:১৯৩৬-এ জন্ম
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:পুটন্যাম ফেলো
বিষয়শ্রেণী:স্কটীয়-মার্কিন
বিষয়শ্রেণী:ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:হার্ভার্ড ইউনিভার্সিটির প্রাক্তন শিক্ষার্থী
বিষয়শ্রেণী:কর্নেল বিশ্ববিদ্যালয়ের শিক্ষক
বিষয়শ্রেণী:ওহাইও স্টেট ইউনিভার্সিটির অনুষদ
বিষয়শ্রেণী:তাত্ত্বিক পদার্থবিজ্ঞানী
বিষয়শ্রেণী:পদার্থবিজ্ঞানে উল্‌ফ পুরস্কার বিজয়ী
বিষয়শ্রেণী:মার্কিন নোবেল বিজয়ী
বিষয়শ্রেণী:স্ট্যানফোর্ড বিশ্ববিদ্যালয়ের শিক্ষক
বিষয়শ্রেণী:পদার্থবিজ্ঞানে ওল্ফ পুরস্কার বিজয়ী
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:২০১৩-এ মৃত্যু
বিষয়শ্রেণী:হার্ভার্ড কলেজের প্রাক্তন শিক্ষার্থী
বিষয়শ্রেণী:মার্কিন পদার্থবিজ্ঞানী
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
কাই সিগবান

**কাই মান্নে বোরিয়ে সিগবান** () (২০শে এপ্রিল, ১৯১৮ - ২০শে জুলাই, ২০০৭) নোবেল বিজয়ী সুয়েডীয় পদার্থবিজ্ঞানী। তার বাবা কার্ল মান্নে ইয়রি সিগবান ১৯২৪ সালে পদার্থবিজ্ঞানে নোবেল পুরস্কার পেয়েছিলেন। কাই ১৯৮১ সালে নিকোলাস ব্লোমবের্গেন ও আর্থার লিওনার্ড শলোর সাথে যৌথভাবে পদার্থবিজ্ঞানে নোবেল পুরস্কার লাভ করেন। উচ্চ বিভেদনক্ষমতার (রেজোলিউশন) ইলেকট্রন বর্ণালিবীক্ষণ যন্ত্রের উন্নয়নে অবদান রাখার জন্য তাকে এ পুরস্কার দেয়া হয়।

## প্রকাশনাসমূহ
* কাই সিগবান ছিলেন এনসাইক্লোপিডিয়া অফ অ্যানালাইটিক্যাল কেমিস্ট্রির  অন্যতম সম্পাদক।

## তথ্যসূত্র

## বহিঃসংযোগ
* কাই সিগবানের জীবন-তথ্য  - নোবেলপ্রাইজ.অর্গ
* ১৯৮১ সালের ৮ই ডিসেম্বর প্রদত্ত নোবেলবক্তৃতা 
* সংক্ষিপ্ত জীবনী

বিষয়শ্রেণী:১৯১৮-এ জন্ম
বিষয়শ্রেণী:২০০৭-এ মৃত্যু
বিষয়শ্রেণী:পরীক্ষণমূলক পদার্থবিজ্ঞানী
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:সুয়েডীয় পদার্থবিজ্ঞানী
বিষয়শ্রেণী:সুয়েডীয় নোবেল বিজয়ী
বিষয়শ্রেণী:রুশ বিজ্ঞান অ্যাকাডেমির বিদেশী সদস্য
বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য
এইচএমএস বিগ্‌ল

থাম্ব|300px|ডান|১৮৪২ সালের বিগ্‌লের লম্বচ্ছেদ
থাম্ব|300px|ডান|বিগ্‌লের রেপ্লিকা
**এইচএমএস বিগ্‌ল** রাজকীয় নৌবাহিনীর একটি চেরোকি শ্রেণীর ১০-গানের ব্রিগ-স্লুপ জাহাজ। ১৮২০ সালের ১১ই মে এর যাত্রা শুরু হয় উলউইচ ডকইয়ার্ড থেকে। এইচএমএস বিগ্‌লের দ্বিতীয় সমুদ্রযাত্রা খুবই বিখ্যাত। কারণ এই যাত্রায় অংশ নিয়েছিলেন চার্লস ডারউইন।
## তথ্যসূত্র

বিষয়শ্রেণী:রাজকীয় নৌবাহিনীর জাহাজ
বিষয়শ্রেণী:নৌযান
বিষয়শ্রেণী:অসম্পূর্ণ
বিষয়শ্রেণী:চার্লস ডারউইন
কোয়ান্টাম বলবিজ্ঞানের গাণিতিক সূত্রায়ন

**কোয়ান্টাম বলবিজ্ঞানের গাণিতিক সূত্রায়ন** () বলতে কোয়ান্টাম বলবিজ্ঞানের একটি কঠোর বিধিবদ্ধ বর্ণনা প্রদানকারী গাণিতিক সূত্রসমূহের সমষ্টিকে বোঝায়। বিংশ শতাব্দীর প্রথম দিককার বছরগুলিতে এই গাণিতিক সূত্রগুলি লিপিবদ্ধ হয়েছিল। এই সূত্রগুলির প্রকৃতি পূর্বতন সূত্রগুলির চেয়ে আলাদা। এগুলিতে বিমূর্ত গাণিতিক সংগঠন, যেমন অসীম-মাত্রাবিশিষ্ট হিলবার্ট জগৎসমূহ এবং ঐ জগৎগুলির উপর প্রযুক্ত অপারেটর ব্যবহার করা হয়েছে। এই সংগঠনগুলির অনেকগুলিই ফাংশনাল বিশ্লেষণ নামক বিশুদ্ধ গণিতের একটি গবেষণা ক্ষেত্র থেকে নেয়া হয়েছিল। এই বিশেষায়িত ক্ষেত্রটি কোয়ান্টাম বলবিজ্ঞানের সমসাময়িককালে উদ্ভাবন করা হয় এবং কোয়ান্টাম বলবিজ্ঞানের গাণিতিক ব্যাখ্যার চাহিদা ক্ষেত্রটির উন্নয়নে প্রভাব রেখেছিল। সংক্ষেপে, ভৌত পর্যবেক্ষণসম্ভব রাশি যেমন শক্তি ও ভরবেগের মানগুলি দশা জগতের ফাংশনসমূহের মান হিসেবে আর গণ্য করা হচ্ছিল না। বরং এগুলিকে হিলবার্ট জগতে রৈখিক অপারেটরসমূহের আইগেনমান হিসেবে গণ্য করা হল।

কোয়ান্টাম বলবিজ্ঞানের এই সূত্রায়ন আজও ব্যবহৃত হয়। এই বর্ণনার কেন্দ্রে রয়েছে "কোয়ান্টাম অবস্থা" এবং "কোয়ান্টাম পর্যবেক্ষণসম্ভব" এই দুইটি ধারণা। পারমাণবিক মাপের ব্যবস্থাগুলির ক্ষেত্রে এই ধারণা দুটি অতীতের ভৌত বাস্তবতার মডেলগুলিতে ব্যবহৃত ধারণাগুলি অপেক্ষা অত্যন্ত ভিন্ন প্রকৃতির। এই গাণিতিক সূত্রায়ন অনুসারে যদিও অনেক রাশি পরীক্ষণের মাধ্যমে পরিমাপ করা সম্ভব, তা সত্ত্বেও এতে একই সাথে পরিমাপযোগ্য মানের ব্যাপারে একটি নির্দিষ্ট তাত্ত্বিক সীমা রয়েছে। এই সীমাবদ্ধতাটি সর্বপ্রথম হাইজেনবের্গ একটি চিন্তা পরীক্ষণের মাধ্যমে ব্যাখ্যা করেন। নতুন সূত্রায়নে গাণিতিকভাবে এই সীমাকে কোয়ান্টাম পর্যবেক্ষণসম্ভবগুলির অবিনিময়যোগ্যতার মাধ্যমে উপস্থাপন করা হয়েছে।

একটি আলাদা তত্ত্ব হিসেবে কোয়ান্টাম বলবিজ্ঞানের আবির্ভাবের পূর্বে পদার্থবিজ্ঞানে যে গণিত ব্যবহৃত হত, তা ছিল মূলত অন্তরক জ্যামিতি এবং আংশিক অন্তরক সমীকরণসমূহ। এছাড়া পরিসংখ্যানিক বলবিজ্ঞানে সম্ভাবনা তত্ত্ব ব্যবহৃত হত। অন্তরক জ্যামিতি ও আংশিক অন্তরক সমীকরণে জ্যামিতিক স্বজ্ঞা নিঃসন্দেহে একটি প্রধান ভূমিকা পালন করত। আপেক্ষিকতার তত্ত্বগুলি সম্পূর্ণভাবে জ্যামিতিক ধারণার আশ্রয় নিয়েই সূত্রায়িত করা হয়েছিল। মোটামুটি ১৮৯৫ ও ১৯১৫ সালের মধ্যবর্তী সময়ে কোয়ান্টাম বলবিজ্ঞানের ব্যাপারগুলি নিয়ে বিজ্ঞানীরা চিন্তাভাবনা শুরু করেন। ১৯২৫ সালে কোয়ান্টাম তত্ত্বের আবির্ভাবের ১০-১৫ বছর আগেও পদার্থবিজ্ঞানীরা চিরায়ত বলবিজ্ঞানের মধ্যে থেকেই, বিশেষত একই ধরনের গাণিতিক সংঘটন ব্যবহার করে, ঘটনাগুলি ব্যাখ্যার চেষ্টা চালান। এই প্রচেষ্টাগুলির মধ্যে সবচেয়ে পরিশীলিত উদাহরণ হল সমারফেল্ড-উইলসন-ইশিওয়ারা কোয়ান্টায়ন নিয়ম। এই নিয়মটি সম্পূর্ণভাবে চিরায়ত দশা জগতে সূত্রায়িত করা হয়েছিল।

বিষয়শ্রেণী:কোয়ান্টাম বলবিজ্ঞান
বিষয়শ্রেণী:পদার্থবিজ্ঞানের ইতিহাস
বিষয়শ্রেণী:গাণিতিক পদার্থবিজ্ঞান
কোয়ান্টাম বলবিজ্ঞানে ব্যবহৃত গাণিতিক ধারণার তালিকা

এই পাতায় কোয়ান্টাম বলবিজ্ঞানে ব্যবহৃত গাণিতিক ধারণাগুলির একটি তালিকা দেয়া হল ।

## [[কোয়ান্টাম বলবিজ্ঞানের গাণিতিক সূত্রায়ন]]
* ব্রা-কেট লিপিপদ্ধতি
* ক্যাননিকাল কমিউটেশন সম্পর্ক
* হাইজেনবের্গ ছবি
* শ্র্যোডিঙার ছবি
* তরঙ্গ অপেক্ষক, তরঙ্গ-কণা দ্বিত্ব
* কোয়ান্টাম বলবিজ্ঞানে পরিমাপ
* সেমিক্লাসিকাল
* ডব্লিউকেবি আসন্নীকরণ
* কোয়ান্টাম যুক্তিবিজ্ঞান
* কোয়ান্টাম অপারেশন
* কোয়ান্টাম ফিল্ড তত্ত্ব
* ওয়াইটম্যান স্বতঃসিদ্ধসমূহ
* পরিসংখ্যানিক অন্‌সম্বল
[থাম্ব|বিভিন্ন শক্তি স্তরে একটি হাইড্রোজেন পরমাণুতে [ইলেকট্রন|ইলেক্ট্রনের তরঙ্গ ফাংশন। কোয়ান্টাম বলবিদ্যা মহাকাশে কোনও কণার সঠিক অবস্থান সম্পর্কে ভবিষ্যদ্বাণী করতে পারে না, এটি বিভিন্ন স্থানে কণাটির প্রাপ্যতার সম্ভাবনা মাত্র। উজ্জ্বল অঞ্চলগুলিতে ইলেকট্রন প্রাপ্তির সম্ভাবনা অধিক]]

## [[শ্র্যোডিঙার সমীকরণ]]

* কোয়ান্টাম বলবিজ্ঞান, মেট্রিক্স বলবিজ্ঞান, হ্যামল্টনিয়ান (কোয়ান্টাম বলবিজ্ঞান)
* বাক্সের ভেতরে কণা
* রিঙের ভেতরে কণা
* গোলকীয় প্রতিসম বিভবের ভেতরে কণা
* কোয়ান্টাম হারমনিক দোলক
* হাইড্রোজেন পরমাণু
* রিং তরঙ্গ গাইড
* একমাত্রিক ল্যাটিসে কণা

## [[প্রতিসাম্য]]
* অভিন্ন কণাসমূহ
* কৌণিক ভরবেগ
** কৌণিক ভরবেগ অপারেটর
* ঘূর্ণন অভেদ
** ঘূর্ণন প্রতিসাম্য
** ঘূর্ণন অপারেটর
* সরণমূলক প্রতিসাম্য
* লোরেন্‌ৎস প্রতিসাম্য
* সমতা রূপান্তর
* ন্যোথারের উপপাদ্য
* ন্যোথার চার্জ
* স্পিন (পদার্থবিজ্ঞান)
** আইসোস্পিন
* পাউলি মেট্রিক্সসমূহ
* স্কেল অভেদ
* স্বতঃস্ফূর্ত প্রতিসাম্য ভাঙন
* অধিপ্রতিসাম্য ভাঙন

বিষয়শ্রেণী:গণিত সম্পর্কিত তালিকা
বিষয়শ্রেণী:কোয়ান্টাম বলবিজ্ঞান
বিষয়শ্রেণী:কোয়ান্টাম ক্ষেত্র তত্ত্ব